Document ID: 32008R0176

EUROOPAN PARLAMENTIN JA NEUVOSTON ASETUS (EY) N:o 176/2008,
annettu 20 päivänä helmikuuta 2008,
yhteisestä tilastollisten alueyksiköiden nimikkeistöstä (NUTS) annetun Euroopan parlamentin ja neuvoston asetuksen (EY) N:o 1059/2003 muuttamisesta Bulgarian ja Romanian Euroopan unioniin liittymisen vuoksi
EUROOPAN PARLAMENTTI JA EUROOPAN UNIONIN NEUVOSTO, jotka
ottavat huomioon Euroopan yhteisön perustamissopimuksen ja erityisesti sen 285 artiklan 1 kohdan,
ottavat huomioon komission ehdotuksen,
ottavat huomioon Euroopan talous- ja sosiaalikomitean lausunnon (1),
ovat kuulleet alueiden komiteaa,
noudattavat perustamissopimuksen 251 artiklassa määrättyä menettelyä (2),
sekä katsovat seuraavaa:
(1)
Euroopan parlamentin ja neuvoston asetus (EY) N:o 1059/2003 (3) muodostaa alueellisen luokituksen oikeudelliset puitteet, joilla mahdollistetaan yhdenmukaistettujen alueellisten tilastojen kerääminen, kokoaminen ja levitys yhteisön alueella.
(2)
Kaikissa jäsenvaltioiden komissiolle toimittamissa tilastoissa, jotka on jaoteltu alueellisten yksiköiden mukaan, olisi käytettävä NUTS-luokitusta soveltuvin osin.
(3)
On tarpeen mukauttaa asetuksen N:o 1059/2003 liitteet Bulgarian ja Romanian Euroopan unioniin liittymisen vuoksi.
(4)
Jäsenvaltiot eivät voi riittävällä tavalla toteuttaa tämän asetuksen tavoitetta eli luoda yhteisiä tilastollisia standardeja, joiden avulla voidaan tuottaa yhdenmukaista tietoa, vaan ne voidaan saavuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tämän tavoitteen saavuttamiseksi tarpeen.
(5)
Asetus (EY) N:o 1059/2003 olisi sen vuoksi muutettava vastaavasti,
OVAT ANTANEET TÄMÄN ASETUKSEN:
1 artikla
Muutetaan asetus (EY) N:o 1059/2003 seuraavasti:
1)
Muutetaan liite I tämän asetuksen liitteessä I olevan tekstin mukaisesti.
2)
Muutetaan liite II tämän asetuksen liitteessä II olevan tekstin mukaisesti.
3)
Muutetaan liite III tämän asetuksen liitteessä III olevan tekstin mukaisesti.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Strasbourgissa 20 päivänä helmikuuta 2008.

Labels: 12
18
15
19